**GUVERNUL ROMÂNIEI**

**HOTĂRÂRE**

**privind modificarea și completarea Normelor metodologice de aplicare a Legii nr. 62/2018 privind combaterea buruienii ambrozia, aprobate prin Hotărârea Guvernului nr. 707/2018**

În temeiul art. 108 din Constituţia României, republicată, și al art. II din Legea nr. 129/2020 pentru modificarea Legii nr. 62/2018 privind combaterea buruienii ambrozia,

**Guvernul României** adoptă prezenta hotărâre

**Art. I. –** Normele metodologice de aplicare a Legii nr. 62/2018 privind combaterea buruienii ambrozia, aprobate prin Hotărârea Guvernului nr. 707/2018, publicată în Monitorul Oficial, Partea I, nr. 785 din 13 septembrie 2018, se modifică și se completează după cum urmează:

**1. Alineatul (1) al articolului 3 se modifică și va avea următorul cuprins:**

,, (1)Verificarea şi identificarea terenurilor infestate cu buruiana ambrozia de pe raza teritorială a unităţilor administrativ-teritoriale se efectuează de către autorităţile administraţiei publice locale, prin agenții agricoli angajaţi sau persoanele desemnate din cadrul acestora."

**2. Articolul 4 se modifică și va avea următorul cuprins:**

,,Art. 4. – (1) După transmiterea somaţiilor de către autorităţile administraţiei publice locale, verificarea şi constatarea nerespectării de către proprietarii sau deţinătorii de terenuri, beneficiarii lucrărilor de construcţii, administratorii drumurilor publice, căilor ferate, cursurilor de apă, lacurilor, sistemelor de irigaţii şi ai bazinelor piscicole a dispoziţiilor art. 1 din Legea nr. [62/2018](file:///C:\Users\anca.banu\sintact%204.0\cache\Legislatie\temp134404\00192405.htm) privind combaterea buruienii ambrozia, cu modificările ulterioare, denumită în continuare *lege*, se fac de către autorităţile administraţiei publice locale pe a căror rază teritorială se face controlul, prin personal împuternicit prin dispoziție a primarului, de către poliţişti locali sau de către comisari ai Gărzii Naţionale de Mediu.

(2) Aplicarea sancţiunilor potrivit prevederilor art. 3 din lege se face de către persoanele prevăzute la alin. (1), astfel încât să nu existe suprapuneri de sancțiuni sau disfuncționalități care vizează același proprietar, după cum urmează:

a) prin proces-verbal de verificare, constatare şi aplicare a sancţiunii contravenţionale al cărui model este prevăzut în anexa nr. 3, care se încheie de către personalul împuternicit prin dispoziție a primarului din cadrul autorităţilor administraţiei publice locale și poliţiştii locali;

b) prin proces-verbal de constatare a contravenţiei şi de aplicare a sancţiunii, al cărui model este prevăzut deAnexa nr. 2 la Hotărârea Guvernului nr. 1005/2012 privind organizarea și funcționarea Gărzii Naționale de Mediu, cu modificările și completările ulterioare, care se încheie de către comisari ai Gărzii Naţionale de Mediu."

**3. Alineatele (1) și (2) ale articolului 5 se modifică și vor avea următorul cuprins:**

,,Art. 5. - (1) Pentru identificarea buruienii ambrozia și pentru stabilirea metodelor pentru prevenirea, combaterea și distrugerea acesteia, Ministerul Agriculturii și Dezvoltării Rurale, Ministerul Sănătății și Ministerul Mediului, Apelor și Pădurilor creează pe site-ul propriu o pagină specială de prezentare a buruienii ambrozia.

(2) În vederea elaborării textului paginii speciale, instituţiile prevăzute la alin. (1) contribuie cu informaţii referitoare la recunoaşterea morfologică a plantei aflate în diferite faze de vegetaţie, modul de înmulţire, răspândire, efectele acesteia asupra sănătăţii populaţiei, afecţiunile cauzate, cu recomandările de specialitate. "

**4. După alineatul (2) al articolului 5, se introduce un nou alineat, alin. (2¹), cu următorul cuprins:**

,, (2¹) În cadrul paginii prevăzută la alin. (1), Ministerul Agriculturii şi Dezvoltării Rurale şi Ministerul Mediului, Apelor şi Pădurilor stabilesc și actualizează, ori de câte ori este necesar, procedura de distrugere a buruienii ambrozia, măsurile ce se impun pentru limitarea ariei de extindere a acestei specii invazive şi metodele de îndepărtare şi eradicare a acestei plante."

**5. Articolul 6 se modifică și va avea următorul cuprins:**

,, Art. 6. - Instituţiile prevăzute la art. 5 alin. (1), prin structurile teritoriale din subordine, autorităţile administraţiei publice locale şi/sau parteneri locali desfăşoară anual campanii de informare/comunicare şi conştientizare în media, online și în format letric cu privire la buruiana ambrozia şi pun la dispoziţia proprietarilor sau deţinătorilor de terenuri, administratorilor drumurilor publice, căilor ferate, cursurilor de apă, lacurilor, sistemelor de irigaţii şi ai bazinelor piscicole materiale informative cu buruiana ambrozia."

**6. Articolul 8 se modifică și va avea următorul cuprins:**

,,Art. 8. – Persoanele prevăzute la art. 4 alin. (1) verifică proprietarii sau deţinătorii de terenuri, beneficiarii lucrărilor de construcţii, administratorii drumurilor publice, căilor ferate, cursurilor de apă, lacurilor, sistemelor de irigaţii şi ai bazinelor piscicole, în prezenţa acestora, după caz, constată nerespectarea dispoziţiilor art. 1 din lege şi aplică sancţiuni potrivit prevederilor art. 3 din lege."

**7. Articolul 9 se modifică și va avea următorul cuprins:**

,,Art. 9. **-** Persoanele prevăzute la art. 4 alin. (1) se deplasează în localităţile unde a fost semnalată existenţa unor terenuri infestate cu buruiana ambrozia, în baza centralizatorului prevăzut la art. 3 alin. (2).**"**

**8. Articolul 10 se modifică și va avea următorul cuprins:**

,,Art. 10. - (1) Persoanele prevăzute la art. 4 alin. (1) efectuează primul control pe terenul aflat în perimetrul administrativ al localității în perioada 1 – 15 iulie a fiecărui an și ulterior, în situația în care buruiana ambrozia a răsărit mai târziu, ca urmare a condițiilor climatice nefavorabile din primăvară.

(2) În situaţia în care la data efectuării controlului potrivit alin. (1), persoanele prevăzute la art. 4 alin. (1) constată nerespectarea prevederilor art. 1 din lege de către proprietarii sau deţinătorii de terenuri, administratorii drumurilor publice, căilor ferate, cursurilor de apă, lacurilor, sistemelor de irigaţii şi ai bazinelor piscicole, întocmesc un proces-verbal potrivit art. 4 alin. (2), aplicând sancţiunea "Avertisment".

(3) Procesul-verbal se redactează în trei exemplare originale, din care un exemplar este transmis contravenientului, un exemplar este transmis primăriei pe raza căreia s-a constatat existenţa terenului infestat și un exemplar rămâne la instituția din care face parte agentul constatator ."

**9. Alineatele (1) – (3) și (5) ale articolului 11 se modifică și vor avea următorul cuprins:**

,,Art. 11. - (1) Persoanele prevăzute la art. 4 alin. (1) efectuează al doilea control asupra terenurilor contravenienţilor sancţionaţi cu sancţiunea "Avertisment" în perioada 16 iulie - 31 octombrie a fiecărui an.

(2) În situaţia în care la data efectuării controlului potrivit alin. (1), se constată nerespectarea prevederilor art. 1 din lege de către proprietarii sau deţinătorii de terenuri, administratorii drumurilor publice, căilor ferate, cursurilor da apă, lacurilor, sistemelor de irigaţii şi ai bazinelor piscicole, după caz, sancţionaţi cu "Avertisment", persoanele prevăzute la art. 4 alin. (1) încheie un nou proces-verbal în trei exemplare originale şi aplică sancţiunile prevăzute de art. 3 alin. (2) din lege.

(3) La cel de-al doilea control, persoanele prevăzute la art. 4 alin. (1) realizează imagini video/foto datate şi relaţionate cu indicatori stabili din locaţie şi cu suprafeţele infestate, care se arhivează."

…………………………………………………………………………………………………………..

(5)Procesul-verbal se redactează în trei exemplare originale, din care un exemplar este transmis contravenientului, un exemplar este transmis primăriei pe raza căreia s-a constatat existenţa terenului infestat și un exemplar rămâne la instituția din care face parte agentul constatator."

**10. Articolul 12 se modifică și va avea următorul cuprins:**

,,Art. 12. - Autoritățile administrației publice locale transmit către structurile județene aflate în subordinea instituțiilor prevăzute la alin. (1) al art. 5, un raport de activitate privind numărul de persoane fizice sau juridice care au respectat prevederile legii, situaţia persoanelor care au fost sancţionate cu avertisment, precum şi a celor sancţionate cu amendă, până cel târziu la data de 30 noiembrie a fiecărui an."

**11. Articolul 13 se modifică și va avea următorul cuprins:**

,, Art. 13. – (1) Ministerul Mediului, Apelor și Pădurilor, Ministerul Agriculturii şi Dezvoltării Rurale sau Ministerul Sănătăţii pot solicita autorităţilor administraţiei publice locale, poliției locale sau Gărzii Naţionale de Mediu efectuarea unor controale tematice suplimentare pe raza localităţilor unde a fost semnalată prezenţa unor focare de infestare a terenurilor cu buruiana ambrozia, sancţiunile aplicându-se corespunzător prevederilor prezentelor norme metodologice.

(2) Verificarea autorităților administrației publice locale care nu respectă sau nu aplică măsurile prevăzute la art. 1 alin. (2) și art. 3 alin. (2) din lege, se realizează de către specialiști desemnați de Instituția Prefectului, care au și competența de a sancționa nerespectarea prevederilor legii.

(3) Specialiștii desemnați de Instituția Prefectului desfășoară permanent activități de verificare și control, în perioada 1 august 31 octombrie a fiecărui an."

**12. Anexa nr. 2 la normele metododologice se modifică și se înlocuiește cu Anexa nr. 1 la prezenta hotărâre.**

**13. Anexa nr. 3 la normele metododologice se modifică și se înlocuiește cu Anexa nr. 2 la prezenta hotărâre.**

**Art. II -**  Anexele nr. 1 - 2 fac parte integrantă din prezenta hotărâre.

**PRIM - MINISTRU INTERIMAR**

**Nicolae-Ionel CIUCĂ**

**Anexa nr. 1**

**(Anexa nr. 2 la Normele metodologice)**

**SOMAŢIE**

Judeţul ......................................

Localitatea ................................

Adresa ......................................

Către .........................................

În urma verificărilor efectuate de către primăria localității................................................... s-a constatat prezenţa unor focare de infestare a terenurilor deţinute/administrate de dumneavoastră pe raza acestei unităţii administrativ-teritoriale, în locul ......................................................... (se va descrie locaţia), pentru care urmează să aplicaţi metode de prevenire, combatere şi distrugere a buruienii ambrozia, potrivit prevederilor Legii nr. [62/2018](file:///C:\Users\anca.banu\sintact%204.0\cache\Legislatie\temp134404\00192405.htm) privind combaterea buruienii ambrozia, cu modificările ulterioare şi ale art. 7 din Normele metodologice de aplicare a Legii nr. [62/2018](file:///C:\Users\anca.banu\sintact%204.0\cache\Legislatie\temp134404\00192405.htm) privind combaterea buruienii ambrozia, aprobate prin Hotărârea Guvernului nr. 707/2018, cu modificările și completările ulterioare.

Pentru recunoaşterea acestei buruieni, vă transmitem alăturat prezentarea acestei plante şi totodată vă informăm că puteţi consulta site-ul Ministerului Agriculturii şi Dezvoltării Rurale (www.madr.ro), al Ministerului Mediului, Apelor și Pădurilor (www.mmediu.ro), precum şi al Ministerului Sănătăţii (www.ms.ro).------------

Recomandăm următoarele metode pentru prevenirea, combaterea şi distrugerea buruienii ambrozia: cosirea repetată, manual sau mecanic, în funcţie de locul şi suprafaţa infestată, distrugerea cu unelte agricole, smulgerea, în cazul unor suprafeţe izolate, efectuarea unor arături adânci şi discuiri pe terenurile agricole, erbicidarea, după caz. Pentru informaţii suplimentare, vă recomandăm să contactaţi Direcţia pentru Agricultură Judeţeană ....................................... la telefon .......................................... pentru a obţine informaţiile necesare.

Vă atenţionăm că aveţi obligaţia aplicării metodelor pentru prevenirea, combaterea şi distrugerea buruienii ambrozia până la data de 30 iunie a.c., potrivit prevederilor art. 1 alin. (2) din Legea nr. [62/2018](file:///C:\Users\anca.banu\sintact%204.0\cache\Legislatie\temp134404\00192405.htm), cu modificările ulterioare. Dacă în urma controlului efectuat în perioada 1 iulie-15 iulie se constată faptul că nu aţi luat măsurile specifice de combatere, veţi fi sancţionaţi cu "Avertisment".

În situaţia în care, în urma celui de-al doilea control efectuat pe teren, se constată faptul că nici până la data de 15 iulie a.c. nu aţi luat măsurile necesare pentru prevenirea, combaterea şi distrugerea acestei buruieni, veţi fi sancţionaţi cu amendă contravenţională de la 1.000 lei la 5.000 lei în cazul persoanelor fizice, respectiv de la 10.000 lei la 20.000 lei în cazul persoanelor juridice.

Aveţi obligaţia să informaţi în scris primăria pe raza căreia aţi efectuat lucrările prevăzute mai sus.

|  |
| --- |
| **Primar,**  ........................................ |

**Anexa nr. 2**

**(Anexa nr. 3 la Normele metodologice)**

**Unitatea Administrativ-Teritorială …………/**

**Poliția Locală ……………………..**

|  |  |
| --- | --- |
|  |  |
| Adresa ....................................................  Telefon ................................................... fax ..............................................  e-mail ...................................................... | |

**PROCES-VERBAL de verificare, constatare şi aplicare a sancţiunii contravenţionale nr. ............................ încheiat astăzi ....................... (locul, ziua, luna, anul, ora)**

Seria ............ Nr. ..................

**1.AGENT CONSTATATOR**

**Subsemnatul/Subsemnații………..,** în calitate de persoană/persoane împuternicită/împuternicite prin Dispoziția primarului nr........................, /

**Subsemnatul/Subsemnații....................................., (**grad profesional/funcţie, nume, prenume) din cadrul Poliției Locale .................... (unitatea)/,

**2.CONTRAVENIENTUL**

**a)** numele şi prenumele .........................................., data şi locul naşterii ......................................, domiciliul actual stabil .............................., CNP .............................., BI/CI .............................., seria ............... nr. ........................., eliberat/eliberată de Poliţia .................................... la data de ............................;

**b)** persoana juridică .......................................... cu sediul în .......................................... str. .......................................... nr. ............. bl. ................, sc. ............, ap. ............, judeţul/sectorul .................. constituită în baza ........................, având codul fiscal ......................., cont nr. ....................................., la ..........................., reprezentată legal prin domnul/doamna ............................................... în calitate de ................................., domiciliat/domiciliată în ..................................................... str. .......................................... nr. ............. bl. ................, sc. ............, ap. ............, judeţul/sectorul .................., având BI/CI seria ............... nr. ........................., eliberat/eliberată de .................................. la data de ......................... CNP ..............................,

în calitate de .......................................1

1Identificaţi conform art. 5 din Legea nr. [62/2018](file:///C:\Users\anca.banu\sintact%204.0\cache\Legislatie\temp134404\00192405.htm) privind combaterea buruienii ambrozia, cu modificările ulterioare.

**3.OBIECTUL VERIFICĂRII** 2 .........................................................................................

................................................................................................................................................

2Se va indica ce metoda da prevenire, combatere şi distrugere a buruienii ambrozia nu au fost aplicate potrivit somaţiei.

**4.REALIZARE IMAGINI FOTO/FILM** 3........................................................................

................................................................................................................................................

3Se vor realiza fotografii/filme prin care să se dovedească autenticitatea probelor/recunoaşterea locaţiei.

**5.CONSTATĂRI ÎN TIMPUL EFECTUĂRII VERIFICĂRII** 4 **-** ziua - ora - luna - anul ................................................................................................................................................

4Descrierea faptei; data şi ora comiterii; locul unde a fost comisă; împrejurările ce pot servi la aprecierea gravităţii şi pericolului social al faptei.

**6.CONSTATAREA SĂVÂRŞIRII CONTRAVENŢIEI** .................................................

................................................................................................................................................

**7.SANCŢIUNEA CONTRAVENŢIONALA APLICATĂ**

- În conformitate cu prevederile art. 3 alin. (1) din Legea nr. [62/2018](file:///C:\Users\anca.banu\sintact%204.0\cache\Legislatie\temp134404\00192405.htm) privind combaterea buruienii ambrozia, cu modificările ulterioare, ~~Comisia~~ agentul constatator/agenții constatori stabileşte/stabilesc avertisment (după caz, la primul control) sau

- În conformitate cu prevederile art. 3 alin. (2) din Legea nr. [62/2018](file:///C:\Users\anca.banu\sintact%204.0\cache\Legislatie\temp134404\00192405.htm), cu modificările ulterioare (la următoarele controale): se aplică contravenientului ....................................................... amenda de ..................... lei (........................................), care se poate achita, în termen de 15 zile de la data înmânării sau comunicării procesului-verbal de verificare, constatare şi aplicare a sancţiunii contravenţionale, în contul autorităţii administraţiei publice locale..........................................................., în contul de trezorerie al acestuia nr. ....................................................... deschis la ..............................................

**8.** Contravenientul nu se află de faţă/refuză să semneze sau nu poate lua cunoştinţă de conţinutul procesului-verbal (se subliniază cu o linie continuă situaţia aplicabilă), fapt atestat de martor, domnul/doamna ................................., domiciliat/domiciliată în ................................................. str. .......................................... nr. ............. bl. ................, sc. ............, ap. ............, judeţul/sectorul .................., având BI/CI seria ............... nr. ........................., eliberat/eliberată de .................................. la data de ......................... CNP ..............................,

Prezentul proces-verbal de verificare, constatare şi aplicare a sancţiunii contravenţionale a fost încheiat în lipsa unui martor pentru următoarele motive:

................................................................................................................................................

**ALTE MENŢIUNI: ................................................................................................................**

**9.** Documentul doveditor al plăţii se va trimite recomandat sau va fi prezentat în termen de 15 zile la sediul .........................................., pe raza căreia s-a identificat terenul infestat cu buruiana ambrozia, în acest fel orice urmărirea încetând. În caz de neachitare a amenzii(lor) se va proceda la executarea silită conform prevederilor legale.

**10.** În conformitate cu art. 28 alin. (1) din Ordonanţa Guvernului nr. [2/2001](file:///C:\Users\anca.banu\sintact%204.0\cache\Legislatie\temp134404\00050396.htm) privind regimul juridic al contravenţiilor, aprobată cu modificări şi completări prin Legea nr. [180/2002](file:///C:\Users\anca.banu\sintact%204.0\cache\Legislatie\temp134404\00054828.htm), cu modificările şi completările ulterioare, contravenientul poate achita contravaloarea a jumătate din minimul amenzii prevăzute la art. 3 alin. (2) din Legea nr. [62/2018](file:///C:\Users\anca.banu\sintact%204.0\cache\Legislatie\temp134404\00192405.htm), aplicate astăzi, ziua ................. luna ................. anul ................., cumulate, în termen de cel mult 15 zile de la data înmânării sau comunicării procesului-verbal, jumătate din minimul amenzii prevăzute de actul normativ, agentul constatator făcând menţiune despre această posibilitate în procesul-verbal, respectiv suma de ............................... lei (adică ...........................).

**11.**Contravenientul poate face plângere împotriva procesului-verbal de verificare, constatare şi aplicare a sancţiunii contravenţionale în termen de cel mult 15 zile de la încheierea/comunicarea5 acestuia. Plângerea, însoţită de copia procesului-verbal de verificare, constatare şi aplicare a sancţiunii contravenţionale, se depune la judecătoria în a cărei circumscripţie a fost săvârşită contravenţia.

5În termen de 15 zile de la încheierea procesului-verbal de verificare, constatare şi aplicare a sancţiunii contravenţionale, în situaţia în care contravenientul este de faţă, semnează şi i se înmânează procesul-verbal.

În termen de 15 zile de la comunicarea procesului-verbal de verificare, constatare şi aplicare a sancţiunii contravenţionale, în situaţia în care contravenientul nu este de faţă, nu semnează sau nu poate să ia cunoştinţă despre conţinutul procesului-verbal.

**12.**Prezentul proces-verbal conţine ................ pagini şi a fost întocmit în 3 exemplare originale, dintre care un exemplar s-a înmânat contravenientului astăzi ...........................................

**13.OBIECŢIUNI/OBSERVAŢII** .......................................................................................

................................................................................................................................................

**Agent constatator/Agenți constatatori**

**………………………………………….**

|  |  |
| --- | --- |
|  | |
| **Martor,**  **..........................** | **Contravenient,.............** |